मकवानपुर र रामेछाप विजयी
प्रथम वाग्मती प्रदेश खेलकुद प्रतियोगिताअन्तर्गत हेटौंडामा जारी पुरुष फुटबलमा मकवानपुर र रामेछाप विजयी भएको छ ।
मकवानपुर — प्रथम वाग्मती प्रदेश खेलकुद प्रतियोगिताअन्तर्गत हेटौंडामा जारी पुरुष फुटबलमा मकवानपुर र रामेछाप विजयी भएको छ ।सोमबार हेटौंडा–५ स्थित पिप्लेक्याम्पा रंगशालामा भएको फुटबलमा मकवानपुरले नुवाकोटलाई ३–० र रामेछापले सिन्धुपाल्चोकलाई टाइब्रेकरमा ४–२ गोलअन्तरले पराजित गर्दै दोस्रो चरणमा प्रवेश गरेका हुन् । मकवानपुरको जितमा सुदिप सापकोटाले दुई र समिरराज थोकरले एक गोल गरेका थिए । सापकोटाले खेलको ७८ र ८३ औं मिनेटमा र थोकरले ६० औं मिनेटमा गोल गरेका थिए । खेलमा दुई गोल गरेका सापकोटा खेलको म्यान अफ द म्याच मकवानपुरका घोषित भए ।निर्धारित र अतिरिक्त समय गोलरहित बराबरीमा टुंगिएपछि टाइब्रेकरमा विजयी हुने क्रममा रामेछापको तर्फबाट श्रीकृष्ण माझी, अनिल माझी, निकेश कार्की र सुमन नेपालले गोल गरेका थिए । सिन्धुपाल्चोकको तर्फबाट सुजन माझी र विज्ञान थिङले गोल गरेका थिए । खेलको म्यान अफ दी म्याच रामेछापका गोलरक्षक युवराज तामाङ घोषित भए ।